רה"מ בסיור באשקלון: "רוצה לעזור לכם בהקלות מס"
ראש הממשלה, בנימין נתניהו, חנך הבוקר (חמישי) באשקלון מאות יחידות דיור מוגן לניצולי שואה ועולים חדשים וותיקים בשכונת גבעת ציון. את הסיור ליוו שר העלייה והקליטה, יואב גלנט, שרת השיכון והבינוי יפעת שאשא-ביטון, יחד עם פמליית ראש הממשלה, ראש עיריית אשקלון, תומר גלאם, יו"ר סניף הליכוד באשקלון, מישל בוסקילה וחברי מרכז ליכוד נוספים.
ראש הממשלה נתניהו במהלך הטקס כי: "במשך שנים, ביחס לעולים מברית המועצות, הייתה מדיניות של הרבה דיבורים ואפס מעשים. שינינו את זה. מה שאתם רואים זו מהפכה בדיור הציבורי - זה אלפי יחידות דיור, כרגע 1000 עוד מעט 3000, יחידות חדישות, בניינים חדישים עם כל השירותים הנדרשים. הרוב המכריע של מי שיאכלס את זה אלה עולים חדשים, יהיו כמובן גם ניצולי שואה. במקום לדבר על הפתרונות - הבאנו את הפתרונות. אנחנו עושים ונעשה עוד הרבה יותר למען העולים".
השר גלנט אמר על הפרויקט: "אני חושב שיש לנו זכות מיוחדת. כשיזמנו את הפרויקט הזה מה שהיה לנגד עינינו זה איך לטפל באוכלוסיות מבוגרות. אני שמח להגיד שיש היום כאלף יחידות בנייה שנמצאות בתהליכי ביצוע בתל אביב, באשדוד, באשקלון ובבאר שבע, ועוד כאלף שיתחילו בזמן הקרוב. נגיע ל-3,000 יחידות דיור".
לאחר מכן, המשלחת המשיכה לעיריית אשקלון ושם ראש העיר, העניק לראש הממשלה נתניהו שי צנוע מתנה מהעירייה ואמר "יש לי שי קטן". נתניהו התבדח מיד ואמר: "חקירה מיד, כך תתאר את זה".
בהמשך התייחס ראש הממשלה נתניהו למצב הביטחוני ואמר כי: "מצב הנפילות ישתנה לטובה ואני מצפה שישתנה, לי חשוב שתהיה תחושת ביטחון באשקלון כפי שיש עכשיו במקומות אחרים. זה דבר אחד. דבר שני, אני רואה את העיר, רואה את הכבישים, הכל השקעות, אני רואה את ההגירה לפה. אשקלון אימפריה, אנחנו הולכים לעבוד יחד ואנחנו עושים את זה לא רק בעת בחירות. אנחנו עושים את זה גם בין לבין ועושים את זה ביחד", אמר וסיכם את הביקור. נתניהו אמר כי ישודרג המיגון באשקלון וייפתחו מרכזי חוסן בקרוב, וכן רמז כי ישראל נערכת למערכה ביטחונית בעזה :נעדכן שאנו נערכים בסוגיית עזה לצד ההתקפי – כפי שנאמר: בתחבולות תעשה לך מלחמה, ואני לא יכול לפרט", אמר נתניהו. עוד הוא הוסיף: "אשקלון צריכה לקבל עוצמה כלכלית, אנחנו מנועים כרגע מלחוקק חוקים, אבל אני רוצה לעזור לכם בהקלות המס. אתם עיר גדולה, עיר שנמצאת צמוד לחופי עזה ואני רוצה לעזור לכם בעזרה מיוחדת".